Çmimi i madh i Turqisë 2008

**F1 Turqia për vitin 2008** ishte gara e pestë e kampionatit botërorë në Formula Një e organizuar nga FIA e që u mbajt nga 9 maji e gjer më 11 maj në Parkun e Stambollit në Stamboll, Turqi. Kjo garë u mbajt për herë të katërt në këtë vend.

Pas dy fitoreve një-dy të njëpasnjëshme, Ferrari arriti të udhëheqë me 12 ndaj ekipit BMW Sauber në garën e konstruktorëve, në anën tjetër piloti i po këtij ekipi Kimi Räikkönen arriti epërsi 9 pikëshe nfaj rivalit nga McLaren, Lewis Hamilton. Dy pilotët e ekipit italian Ferrari janë pilotët e vetëm të cilët kanë fituar garat e mbajtura në Stamboll edhe atë Räikkönen fitoi në vitin 2005 si pilot i ekipit McLaren, kurse garat tjera të mbajtura në vitin 2006, 2007 dhe 2008 i fitoi Felipe Massa.

Në garë u paraqitën vetëm 10 ekipe dhe 20 vetura për herë të parë që nga F1 Kina - 2005. Kjo ndodhi pasi ekipi japonez, Super Aguri, u detyrua të tërhiqet nga kampionati për shkakë të problemeve financiare.

## Përmbledhje 
### Kualifikimet 
Pas tërheqjes së ekipit japonez, Super Aguri, u bënë ndryshime minimale në procedurën e kualifikimeve. Në sesionin e parë të kualifikimeve u vendos të eliminohen pesë veturat më të ngadalshme, duke mbetur 15 pilotë në sesionin e dytë, gjithashtu në sesionin e dytë do të eliminohen pesë vetura kështu që në sesionin e fundit do të mbetet numri i veturave si gjithmonë.

Piloti i Ferrarit, Felipe Massa, u kualifikua si i pari para pilotit të Meklarenit, Heikki Kovalainen, kurse kolegu i tijë Lewis Hamilton u radhit i treti. Kampioni botërorë dhe udhëheqësi në këtë sezon Räikkönen u kualifikua i katëri para pilotit të ekipit BMW Sauber, Robert Kubica dhe pilotit të Red Bullit, Mark Webber. Alonso, Trulli, Heidfeld dhe Coulthard ishin ata të cilët plotësuan dhjetë pilotët e sesionit të fundit.

Rubens Barrichello nga Honda u radhit i 12-ti në garën e tijë të 257-të, para kolegut të tijë  Jenson Button. Nelson Piquet nga Renault nuk arriti të kalojë në sesionin e dytë. Denimi që iu dha pilotit Giancarlo Fisichellame tri pozita zhvendosje prapa e bëri atë të gjendej pas kolegut të tijë, Sutil, në pozitën e 20-të.

### Gara 
Lewis Hamilton që në fillim të garës tejkaloi kolegun e tijë, Heikki Kovalainen, dhe u pozicionua si i dyti. Kovalainen dhe Kimi Räikkönen u poqën me veturat e tyre në kthesën e parë ku Kovalainen pësoi dëmtime dhe u detyrua të paraqitet tek mekanikët, paraqitje e cila e pozicionoi prapa në kolonë. Räikkönen  gjithashtu dëmtoi prahun e përparëm por ekipi vendosi që të mos paraqitet tek mekanikët. Sebastian Vettel gjithashtu pati dëmtim i cili e detyroi të paraqitet tek mekanikët. Giancarlo Fisichella u ndesh me Kazuki Nakajima në kthesën e parë dhe pësoi dëmtime nga të cilat u detyrua të largohet nga gara. Felipe Massa dhe Hamilton u larguan nga të tjerët dhe Hamilton mori pozitën e parë në xhiron e 23-të. Në xhiron e 24-të Sebastien Bourdais doli nga pista, në rërë, dhe u largua nga gara. Kovalainen tejkaloi Adrian Sutil, Sebastian Vettel, Nelson Piquet Jr., Rubens Barrichello dhe Timo Glock gjatë garës. Massa mori përsëri pozitën e parë dhe përfundoi i pari para Hamiltonit, kurse i treti u radhit Räikkönen.

## Statistikat 
### Kualifikimet 
* Giancarlo Fisichella u dënua me 3 pozita zhvendosje për shkakë të daljes nga pjesa e mekanikëve gjatë kohës që ishte e hapur drita e kuqe gjatë ushtrimeve të ditë së Premte.

### Gara 
## Përmbledhje 
* **Udhëheqësit e xhirove:** Felipe Massa 42 (1–19, 22–23, 33–40, 46–58); Lewis Hamilton 11 (24–32, 44–45); Kimi Räikkönen 5 (20–21, 41–43)
* Kjo ishte fitorja e tretë e pilotit Felipe Massa, të arritura në këtë garë dhe të gjitha nga pozita fillestare.
* Kjo ishte e 257-të e brazilianit, Rubens Barrichello, duke u bërë piloti me më shumë gara të zhvilluara në Formula Një me një garë më shumë se Riccardo Patrese.
* Kjo ishte gara e parë me përfundim për pilotin Sebastian Vettel.
* Krahu i veturës së pilotit të Ferrarit, Kimi Räikkönen, u dëmtua në xhiron e parë, por u vendos që të mos ndërrohet.

## Referime 
*

## Lidhje të jashtme 
* Rezultatet Zyrtare nga FIA  
* Statistikat e detajuara nga gara